CELEX: 61965CJ0062
Language: da
Date: 1966-12-15 00:00:00
Title: Domstolens Dom (Første Afdeling) af 15. december 1966. # Manlio Serio mod Kommissionen for Det Europæiske Atomenergifællesskab. # Sag 62-65.

DOMSTOLENS DOM
      AF 15. DECEMBER 1966
      
         Manlio Serio
      
      
         mod Kommissionen for Det europæiske Atomenergifællesskab
      
      Sag 62/65
      Processprog: Fransk
      
      Angående:
      Annullation af ansættelser, som sagsøgte skulle have foretaget til skade for sagsøger, og udbetaling af skadeserstatning.
      Domskonklusion :
      
               1.
            
            
               Ansættelsen af Petrucco Eugenio som fuldmægtig ved personaleafdelingen ved det fælles forskningscenter i Karlsruhe annulleres.
            
         
               2.
            
            
               Sagsøgte dømmes til at betale sagsøger 150000 FF i skadeserstatning.
            
         Generaladvokatens forslag til afgørelse:
      Sagen kan antages til realitetsbehandling, men sagsøgte bør under alle omstændigheder frifindes.
      Sammendrag
      
               1.
            
            
               Tjenestemand — ansættelse — nødvendighed af at bringe begreberne udvælgelsesprøve og udvælgelse i overensstemmelse med hinanden — grænser for administrationens frie skøn
               (Vedtægt for tjenestemænd i Euratom, artikel 29, artikel 30)
            
         
               2.
            
            
               Tjenestemænd — ansættelse — domstolskontrol — grænser
               (Vedtægt for tjenestemænd i Euratom, afsnit III, kapitel I)
            
         
               1.
            
            
               Ved ansættelse af tjenestemænd skal administrationen bringe begreberne udvælgelsesprøve og udvælgelse i bestemmelserne i vedtægtens artikler 29 og 30 i overensstemmelse med hinanden. Skønt administrationen ved sin udvælgelse er berettiget til at fravige den nøjagtige rækkefølge, som er resultat af udvælgelsesprøven, ud fra motiver, som det påhviler den at vurdere og begrunde for Domstolen, kan den dog ikke gå så vidt, at den udhuler selve udvælgelsesbegrebet ved uden vægtig grund helt at se bort fra resultatet af udvælgelsesprøven.
            
         
               2.
            
            
               Domstolens kontrol er begrænset til prøvelse af de veje og midler, som har kunnet være bestemmende for ansættelsesmyndighedens skøn, men Domstolen kan ikke gribe ind i ansættelsesmyndighedens enerettigheder og give den påbud om, hvorledes den skal foretage sin udvælgelse.